ลีซอ กระหาย แข้งเทพ ศึกหนักบุกลุย บุรีรัมย์ สั่งลาเลกแรกไทยลีก
บิ๊กแมตช์ไทยลีก ส่งท้ายเลกแรก เสาร์นี้ (27 พ.ค.) รองจ่าฝูง บุรีรัมย์ ยูไนเต็ด เปิดบ้านไอ-โมบาย สเตเดียม บู๊เกือก แข้งเทพ แบงค็อก ยูไนเต็ด รองแชมป์เก่า ที่ฟอร์มกำลังมาแรง คว้าชัยชนะต่อเนื่องมาแล้วหลายนัด โดย ลีซอ ธีรเทพ วิโนทัย ขอฉลองการคัมแบ็กกลับมาติดทีมชาติไทย ด้วยการซัลโวประตูแข้งเซราะกราวเพื่อเอาชัยชนะเก็บ 3 แต้มกลับบ้าน,ศึกฟุตบอลไทยลีก 2017 ในวันเสาร์ที่ 27 พ.ค.นี้ จะเป็นเกม นัดที่ 17 ของฤดูกาล ซึ่งเป็นแมตช์ส่งท้ายเลกแรก โดยไฮไลต์จะอยู่ที่เกมบิ๊กแมตช์ ที่ไอ-โมบาย สเตเดียม ซึ่งทีม ปราสาทสายฟ้า บุรีรัมย์ ยูไนเต็ด รองจ่าฝูง เปิดบ้านรับการมาเยือนของรองแชมป์เก่า แข้งเทพ แบงค็อก ยูไนเต็ด ทีมอันดับ 5 ของตาราง ในเวลา 19.00 น. ซึ่งทรูสปอร์ต เอชดี 2 กับทรูโฟร์ยูจะถ่ายทอดสด,เจ้าถิ่นบุรีรัมย์ มี 34 แต้มเท่ากับจ่าฝูง เอสซีจี เมืองทอง ยูไนเต็ด แต่ประตูได้เสียเป็นรองอยู่ 1 ลูก จึงยังรั้งอยู่อันดับ 2 เกมนี้ถ้ามีแต้มก็จะแซงขึ้นไปอยู่หัวตารางอันดับ 1 ทันที ซึ่งสภาพทีมโดยรวมพร้อมทุกขุมกำลัง แนวรุกทั้ง ชาช่า แจ็กสัน โคเอลโญ กับดิโอโก หลุยส์ ซานโต จะลงล่าตาข่าย โดยมีโก ซุล กิ คอยสนับสนุนในแดนกลาง ส่วนทีมเยือน แบงค็อกฯ ขาดแคลนกองหน้าที่ได้รับบาดเจ็บหลายคน แต่มีดราแกน บอสโควิช ดาวซัลโว 16 ประตูเป็นตัวชูโรง ขณะที่ ลีซอ ธีรเทพ วิโนทัย ที่ฟอร์มกำลังฮอต ก็จะออกสตาร์ทเป็นตัวจริง และเจ้าตัวประกาศที่จะบุกไปยิงประตูบุรีรัมย์ เพื่อเก็บชัยชนะ 3 คะแนนกลับบ้านให้ได้, ,อีกคู่ที่สนามบุณยะจินดา ถือเป็นบิ๊กแมตช์ที่น่าสนใจไม่แพ้กัน โดยทีม มังกรไฟ โปลิศ เทโร เอฟซี จะเปิดบ้านรับการมาเยือนของ ฉลามชล ชลบุรี เอฟซี ในเวลา 19.00 น.เช่นกัน ซึ่งคู่นี้จะถ่ายสดพร้อมกัน 2 ช่องทางทรูสปอร์ต 6 กับทรูสปอร์ต เอชดี 3 ซึ่งความพร้อมของเจ้าบ้านที่นัดก่อนเพิ่งเสมอกับบุรีรัมย์ แมตช์นี้ยังคงมีไมเคิล เอ็นดรี กองหน้าชาวฝรั่งเศส ยืนเป็นเป้าในแดนหน้า โดย วิชาญ นันทะศรี ที่ฟอร์มกำลังขึ้นหม้อช่วยล่าตาข่าย ส่วนชลบุรีเมื่อฤดูกาลที่ผ่านมาสถิติเหนือกว่าเจ้าถิ่น เพราะคว้าชัยได้ทั้งเกมเหย้าและเกมเยือน (1-0, 3-1) ซึ่งโค้ชเทิดศักดิ์ ใจมั่น ยอมรับว่านัดนี้ไม่ใช่งานง่าย แต่ลูกทีมทุกคนก็มุ่งมั่นที่จะบุกไปเก็บชัยชนะส่งท้ายเลกแรก,ขณะเดียวกันอีก 2 คู่ที่เหลือ ราชบุรี มิตรผล เอฟซี ทีมอันดับ 9 เปิดมิตรผล สเตเดียม รับการมาเยือนของทีมน้องใหม่ ไทยฮอนด้า ลาดกระบัง ในเวลา 18.00 น. ถ่ายทอดสดทางทรูสปอร์ต 2 และคู่สุดท้าย เวลา 20.00 น. ที่สนามศรีนครลำดวน จ.ศรีสะเกษ กูปรีอันตราย ศรีสะเกษ เอฟซี อันดับ 16 เปิดบ้านรับการมาเยือนของการท่าเรือ เอฟซี อันดับ 7 ทรูสปอร์ต 2 ถ่ายทอดสด
บิ๊กแมตช์ไทยลีก ส่งท้ายเลกแรก เสาร์นี้ (27 พ.ค.) รองจ่าฝูง บุรีรัมย์ ยูไนเต็ด เปิดบ้านไอ-โมบาย สเตเดียม บู๊เกือก แข้งเทพ แบงค็อก ยูไนเต็ด รองแชมป์เก่า ที่ฟอร์มกำลังมาแรง คว้าชัยชนะต่อเนื่องมาแล้วหลายนัดแล้ว
โตโยต้า ไทยลีก,แบงค็อก ยูไนเต็ด,ลีซอ,ธีรเทพ วิโนทัย,บุรีรัมย์ ยูไนเต็ด